গরুর উপর অ্যাসিড হামলার ঘটনায় চাঞ্চল্য ছড়াল উত্তরপ্রদেশে। তাজমহল থেকে মাত্র পাঁচ কিলোমিটার দূরে এই ঘটনা ঘটে। ১৫টি গরু ও বলদের উপর অ্যাসিড ছুঁড়ে পালায় দুষ্কৃতীরা।
এক সর্বভারতীয় সংবাদমাধ্যমে প্রকাশিত খবর অনুযায়ী, গত ২২ অগস্ট কারমানা গ্রামে ঘটে এই নৃশংস ঘটনা। নিরীহ গরু-বলদের উপর অ্যাসিড হানার অভিযোগে মঙ্গলবার সরব হয় বজরং দল-সহ একাধিক দক্ষিণপন্থী সংগঠন। আহত গবাদি পশুদের চিকিৎসার জন্য চিকিৎসক পাঠিয়েছে জেলা প্রশাসন। 

এই বিষয়ে অন্যান্য খবর

বিজেপি নেতার গোমাতাকে রক্ষা করার নৃশংস নমুনা, সোজা যেতে হল শ্রীঘরে
গেরুয়া যোগীর মাদ্রাসা-প্রেম। নয়া পদক্ষেপে মুসলমান ক্ষোভের ভয়


বজরং দলের আগ্রা ইউনিটের জেলা সঞ্চালক মুকেশ গোস্বামী জানিয়েছেন, ‘‘কারমানা ও আশপাশের গ্রামগুলিতে গবাদি পশুর উপর অ্যাসিড হামলার বেশ কয়েকটি অভিযোগ পেয়েছি। আমরা এই বিষয়ে জেলা প্রশাসনের কাছে অভিযোগ দায়ের করেছি’’। 
তাজগঞ্জের স্টেশন অফিসার রাজা সিংহ জানান, ‘‘অজ্ঞাতপরিচয় দুষ্কৃতীদের বিরুদ্ধে ভারতীয় দণ্ডবিধির ৪২৯ নম্বর ধারায় আমরা এফআইআর দায়ের করেছি।’’